Το σύνθημα, το λογότυπο και το πρόγραμμα του Συνεδρίου της ΝΔ

“Το μέλλον αρχίζει τώρα” είναι το σύνθημα του 13ου Συνεδρίου της Νέας Δημοκρατίας που θα διεξαχθεί από την Παρασκευή 29/11 έως την Κυριακή 1/12 στο Metropolitan Expo του Αεροδρομίου Αθηνών.

Το σύνθημα το λογότυπο και το πρόγραμμα του οριστικοποιήθηκαν σήμερα στη συνεδρίαση της Οργανωτικής Επιτροπής.

Την πρώτη μέρα του Συνεδρίου, θα πραγματοποιηθεί η ομιλία του Πρωθυπουργού και Προέδρου της Νέας Δημοκρατίας Κυριάκου Μητσοτάκη. Tην έναρξη του συνεδρίου θα κηρύξει ο Πρόεδρος της Οργανωτικής Επιτροπής και Ευρωβουλευτής Βαγγέλης Μεϊμαράκης.
Το Σάββατο 30/11, οι εργασίες θα συνεχιστούν με τις ομιλίες των εκπροσώπων των  κομμάτων. Αμέσως μετά, θα πραγματοποιηθούν οι εισηγήσεις των προσκεκλημένων ομιλητών και οι τοποθετήσεις των συνέδρων στο πλαίσιο των δύο θεματικών ενοτήτων του Συνεδρίου:
Ι. «Με εθνική αυτοπεποίθηση κερδίζουμε τις μάχες απέναντι στον Λαϊκισμό».
ΙΙ. «Πολιτική για τους πολίτες: Δίνουμε απαντήσεις στις προκλήσεις του σύγχρονου κόσμου που επηρεάζουν τη ζωή μας».
Στο τέλος της ημέρας,  θα διεξαχθεί νυχτερινός συμβολικός αγώνας δρόμου 4km, προκειμένου να ενισχυθεί η μάχη εναντίον της κακοποίησης των γυναικών.
Το Συνέδριο θα ολοκληρωθεί το μεσημέρι της Κυριακής 1/12 με την τελική ομιλία του Πρωθυπουργού και Προέδρου της Νέας Δημοκρατίας κ. Κυριάκου Μητσοτάκη.
Σύμφωνα με τους διοργανωτές τα πρόσωπα που έχουν προσκληθεί, οι παράλληλες δραστηριότητες και εν γένει η θεματολογία του συνεδρίου επιβεβαιώνουν ότι η Νέα Δημοκρατία παραμένει ένα κόμμα ανοιχτό στην κοινωνία και τους πολίτες και αναδεικνύουν τη σύγχρονη φυσιογνωμία της.

Συνοπτικό Πρόγραμμα Συνεδρίου:

Παρασκευή 29/11

16:00 Εγγραφή-Ταυτοποίηση Συνέδρων

19:00 Έναρξη Εργασιών 1ης ημέρας

19:15 Ομιλία Προέδρου της Οργανωτικής Επιτροπής του Συνεδρίου, Ευάγγελου Μεϊμαράκη

19:30 Ομιλία Πρωθυπουργού και Προέδρου της Νέας Δημοκρατίας, Κυριάκου Μητσοτάκη

Ολοκλήρωση εργασιών 1ης ημέρας

Σάββατο 30/11

10:00 Έναρξη εργασιών 2ης ημέρας

10:10-10:50 Ομιλίες Εκπροσώπων άλλων κομμάτων

11:10-15:00 Συνεδρίαση με θέμα: «Με εθνική αυτοπεποίθηση κερδίζουμε τις μάχες απέναντι στον λαϊκισμό»

11:10-12:30 Πάνελ με θέμα: «Ο λαϊκισμός μπορεί να νικηθεί. Η Ελλάδα δείχνει τον δρόμο»

12:30-13:15 Εισηγήσεις:

«Λαϊκισμός: Τι μας διδάσκει η εμπειρία της Ελλάδας»

«Κοινωνικά στερεότυπα και λαϊκισμός: Δύο όψεις του ίδιου νομίσματος»

«Μπορεί ο λαϊκισμός να αντεπιτεθεί;»

13:15-15:00 Τοποθετήσεις Συνέδρων

15:00-19:00 Συνεδρίαση με θέμα: «Πολιτική για τους πολίτες: Δίνουμε απαντήσεις στις προκλήσεις του σύγχρονου κόσμου που επηρεάζουν τη ζωή μας»

15:00-16:30 Εισηγήσεις:

«Η κλιματική αλλαγή είναι εδώ και καθορίζει τη ζωή μας»

«Η σημασία της αποφυγής των πλαστικών μιας χρήσης για την προστασία και το μέλλον των θαλασσών μας»

«Πράσινη τεχνολογία και βιώσιμη ανάπτυξη»

«Το εργασιακό περιβάλλον στην ψηφιακή εποχή»

«Νέες τεχνολογίες και ίσες ευκαιρίες»

«Ψηφιακές δεξιότητες: Προκλήσεις και νέες προοπτικές»

16:30 – 19:00 Τοποθετήσεις Συνέδρων

19:00 Ολοκλήρωση εργασιών 2ης ημέρας

20:00 Διεξαγωγή νυχτερινού αγώνα δρόμου

Κυριακή 1/12

10:30 Έναρξη εργασιών 3ης ημέρας

Ομιλίες Επισήμων

12:30 Ομιλία Πρωθυπουργού και Προέδρου της Νέας Δημοκρατίας, Κυριάκου Μητσοτάκη

Κλείσιμο εργασιών Συνεδρίου